Puhasruum

Puhasruum on reguleeritud keskkonnaga ruum tootmises ja teaduslikus uurimistöös, eelkõige piiratakse saasteainete kogust sealses õhus. Saasteks võivad osutuda tolm, õhus levivad mikroobid, aerosooliosakesed ja kemikaalide aurud. Puhasruumi puhtusklassid on määratletud standardi ISO 14644-1 jaotises 4.3. Saastatust mõõdetakse osakeste arvuga kuupmeetris. ISO puhtusklass 9 määratleb tavalise tööruumi, kus suuremate kui 0,5-mikromeetrise läbimõõduga osakeste arv kuupmeetris õhus ei ületa 35 000 000. Seevastu 1. klassi puhasruumis nii suuri osakesi olla ei tohi, kuupmeetri kohta on lubatud vaid kaks osakest läbimõõduga 0,2 µm või suuremat ning kuni kümme osakest läbimõõduga 0,1 µm või suuremat.

Ülevaade
Puhasruum võib olla vaid toasuurune või hõlmata tootmisrajatisest tuhandeid ruutmeetreid. Puhasruume vajatakse pooljuhtide tootmiseks, biotehnoloogias, meditsiinis ja teistes õhusaaste suhtes tundlikes valdkondades. Õhk siseneb puhasruumi läbi filtri, mis piirab õhusaaste etteantud tasemeni.  Ruumis eneses tekkida võiva saaste eemaldamiseks puhastatakse õhku ruumis pidevalt.

pisi|Kaitserõivas puhasruumis kasutamiseks
Töötajad sisenevad ja väljuvad läbi õhulüüsi ning kannavad kaitsevahendeid, näiteks kapuutsi, näomaski, kindaid ja saapaid, lisameetmena võidakse kasutatada suruõhuga uhtmist lüüsis).

Seadmed puhasruumis kasutamiseks on konstrueeritud nii, et nad eritaksid võimalikult vähe õhusaastet. Koristamisel kasutatakse ainult spetsiaalseid moppe ja ämbreid. Puhasruumi mööbel eritab tahkeid osakesi minimaalselt ning on kergesti puhastatav.

Puhasruumi ei sobi looduslikust kiust materjalid nagu paber, pliiats ja tekstiilid, need asendatakse spetsiaalsete materjalidega. Osakeste loendurite abil seiratakse õhus levivaid osakesi, kuid see ei tähenda, et puhasruumid oleksid steriilsed In NASA’s Sterile Areas, Plenty of Robust Bacteria New York Times, 9. oktoober 2007.

Mõnikord on puhasruumides ülerõhk, mis tagab, et lekke korral suundub õhk piiratud alalt välja ning filtreerimata välisõhk ei pääse sisse.

 Õigusruum 

Nõuded puhasruumi olemasolule apteekides sätestab sotsiaalministri 17. veebruari 2005. a. määruse nr 24 "Apteegiteenuse osutamise tingimused ja kord" muutmise määrus Terviseministri määrus nr 12, 29.02.2024.

 Viited 

Välislingid
 ISO 14644-1:2015(en) | Cleanrooms and associated controlled environments — Part 1: Classification of air cleanliness by particle concentration
 American Cleanroom Systems, ISO 14644-1 Cleanroom Standards | Cleanroom Classifications
 Medkoe – Puhtad ruumid
  Puhasruum. Leiburi näide. Vorming: PDF

Kategooria:Labor
Kategooria:Ruumid
Kategooria:Elektroonika
Kategooria:Telekommunikatsioonitehnika